b'\n_START_ARTICLE_\nUniverza v Salamanci\n_START_SECTION_\nZgodovina\n_START_PARAGRAPH_\nKot ve\xc4\x8dina evropskih srednjeve\xc5\xa1kih univerz izvira iz katedralnih \xc5\xa1ol iz okoli leta 1174. Leta 1218 jo je Alfonso IX. Leon ozna\xc4\x8dil s kategorijo generalnega \xc5\xa1tudija svojega kraljestva. Naziv, Studium generale, splo\xc5\xa1ni \xc5\xa1tudij ka\xc5\xbee na raznolikost njenih naukov, zna\xc4\x8dilnost ne-zasebne \xc5\xa1ole (torej odprta je bila za vse) in veljavnost njenih nazivov, stopenj izobrazbe. _NEWLINE_Univerza v Salamanci je bila zlasti pravna univerza, podobno kot Univerza v Bologni in v nasprotju z univerzama v Oxfordu in Parizu, ki sta bili bolj osredoto\xc4\x8deni na teologijo in umetnost. _NEWLINE_Leta 1254, je kastiljski kralj Alfonz X. univerzi dodelil status, ki je opredeljeval njen finan\xc4\x8dni sistem in ustvaril polo\xc5\xbeaj bibliotekarja ter nekaterih drugih smeri. Tako je Univerza v Salamanci postala prva evropska univerza z javno knji\xc5\xbenico. Univerza je bila financirana s strani Cerkve, \xc4\x8deprav posredno. Sredstva so prihajala iz kraljevih tretjin cerkvene desetine. _NEWLINE_Poredmeti, ki so jih takrat pou\xc4\x8devali, so bili medicina, logika, slovnica, glasba in pravo. U\xc4\x8ditelji predmetov, povezanih s pravom, so bili dele\xc5\xbeni vi\xc5\xa1jih pla\xc4\x8d. V trinajstem in \xc5\xa1tirinajstem stoletju pa so bili ustvarjeni novi predmeti, \xc5\xa1e posebej na podro\xc4\x8dju zakonodaje in prava. Kon\xc4\x8dno priznanje, licenca, da so diplome Univerze v Salamanci priznane po vsem svetu, ji je dodelil leta 1255 pape\xc5\xbe Aleksander IV. Med letoma 1381 in 1386 se je za\xc4\x8delo pou\xc4\x8devanje teologije._NEWLINE_Predavali so v latin\xc5\xa1\xc4\x8dini, enotnem jeziku, za la\xc5\xbejo mobilnost mednarodnih profesorjev in \xc5\xa1tudentov. Vendar pa je bila mednarodna mobilnost v tem obdobju dokaj nepomembna, saj je bilo zelo malo tujcev. Ve\xc4\x8dina \xc5\xa1tudentov Univerze v Salamanci je prihajalo iz Severne planote, Portugalske, Galicije ter Asturije. Univerza je imela veliko manj\xc5\xa1o kapaciteto \xc5\xa1tudentov kot nekatere druge takratne evropske univerze, na primer Univerza v Bologni. Proti koncu \xc5\xa1tirinajstega stoletja se je na univerzi v Salamanci izobra\xc5\xbeevalo med 500 in 600 \xc5\xa1tudentov. Rast \xc5\xa1tevila \xc5\xa1tudentov v petnajstem stoletju je bila zelo pomembna, s skoraj 3.000 \xc5\xa1tudenti na za\xc4\x8detku \xc5\xa1estnajstega stoletja._NEWLINE_Trajalo je zelo dolgo preden je in\xc5\xa1titucija zagotovila lastne prostore za pou\xc4\x8devanje, do petnajstega stoletja so predavanja potekala v kri\xc5\xbenem hodniku Stare katedrale, v najetih hi\xc5\xa1ah in cerkvi Svetega Benita. Prva uradna zgradba univerze je bil Colegio Mayor de San Bartolom\xc3\xa9 (poznan tudi kot \xc2\xbbColegio Viejo\xc2\xab, Stara \xc5\xa1ola), ki jo je ustanovil Diego de Anaya Maldonado, leta 1401. Obstajala sta programa \xc2\xbbni\xc5\xbeja\xc2\xab\xc2\xa0in \xc2\xbbvi\xc5\xa1ja\xc2\xab\xc2\xa0\xc5\xa1ola, z razli\xc4\x8dnimi stopenjskimi nazivi, diploma, licenca, doktorat \xe2\x80\xa6 _NEWLINE_V Zlati dobi \xc5\xa0panije je bilo le \xc5\xa1est (\xc2\xbbMajor\xc2\xab) Vi\xc5\xa1jih \xc5\xa1ol: \xc5\xa1tiri v Salamanci: San Bartolom\xc3\xa9, Oviedo, v Cuenca in Santiago, kasneje so dodali eno v Santa Cruzu v Valladolid in San Ildefonso v Alcal\xc3\xa1ju. Salamanca je imela tudi ne\xc5\xa1teto manj\xc5\xa1ih \xc5\xa1ol in drugih univerzitetnih sredi\xc5\xa1\xc4\x8d razli\xc4\x8dnih vrst._NEWLINE_Do sedemnajstega stoletja je bila najbolj presti\xc5\xbena, znana in vplivna univerza v \xc5\xa0paniji, z najve\xc4\x8djo raznolikostjo naukov, najbolj\xc5\xa1ih materialnih in \xc4\x8dlove\xc5\xa1kih danosti ter najbolj mednarodnih \xc5\xa1tudentov. K vzponu univerze je veliko prispevalo \xc5\xa1pansko odkritje Amerike in centraliziranje oblasti s strani Katoli\xc5\xa1kih kraljev. V poznem sedemnajstem stoletju se je 65\xc2\xa0% prora\xc4\x8duna za pla\xc4\x8de namenilo profesorjem prava in teologije, medtem ko so bili profesorji matematike, astrologije in glasbe pla\xc4\x8dani najslab\xc5\xa1e. _NEWLINE_Do leta 1580 je na Univerzo letno pri\xc5\xa1lo 6.500 novih \xc5\xa1tudentov, med diplomanti pa veliko uradnikov takratne \xc5\xa0panske monarhije. _NEWLINE_Kljub pravni naravi univerze, se je od konca petnajstega stoletja pridru\xc5\xbeilo humanisti\xc4\x8dno gibanje, \xc4\x8deprav je bilo relativno zasen\xc4\x8deno, na tem obmo\xc4\x8dju, zaradi novo ustanovljene Univerze v Alcal\xc3\xa1ju. \xc4\x8clani \xc5\xa1ole so prenovili \xc5\xa1tudij teologije, postavili temelje sodobnega prava narodov, mednarodnega prava in sodobne ekonomske znanosti in aktivno sodelovali pri Tridentinskem koncilu. Matematiki te \xc5\xa1ole so \xc5\xa1tudirali koledarsko reformo po naro\xc4\x8dilu pape\xc5\xbea Gregorja XIII. in predlagana re\xc5\xa1itev je bila nato uvedena._NEWLINE_Salamanka je v tem \xc4\x8dasu imela prve predstavnice \xc5\xbeenskega spola v univerzitetnem svetu: Beatriz Galindo in Luc\xc3\xada de Medrano. Medrano je bila sploh prva \xc5\xbeenska, ki je predavala na katerikoli univerzi. _NEWLINE_Univerza je razpravljala tudi o projektu Kri\xc5\xa1tofa Kolumba in posledicah, ki so jih prina\xc5\xa1ale njegove trditve. Z odkritjem Amerike pa so se obravnavale pravice avtohtonih ljudstev, kar je bilo za tisti \xc4\x8das revolucionarno razmi\xc5\xa1ljanje. _NEWLINE_V sedemnajstem stoletju se je opustil humanisti\xc4\x8den zna\xc4\x8daj univerze, kar je spro\xc5\xbeilo relativen upad. Da bi pokrivali stro\xc5\xa1ke administracije, so otroci plemstva prevzemali nadzor nad glavnimi \xc5\xa1olami, s \xc4\x8dimer so te nehale slu\xc5\xbeiti svojemu originalnemu namenu: izobra\xc5\xbeevati revno, vendar sposobno mladino.\n_START_SECTION_\nReforma\n_START_PARAGRAPH_\nV osemnajstem stoletju, \xc5\xa1e posebej v \xc4\x8dasu vladavine Carlosa III., so bile izvedene reforme, ki so Univerzo v Salamanci pripeljale do enega glavnih ciljev \xc5\xa1panskega razsvetljenstva. Vsa podpora je bila namenjena razvoju medicine, fizike, matematike in klasi\xc4\x8dnih knji\xc5\xbeevnosti. V skladu s smernicami se je ustanova razvijala v nov tip univerze, usmerjen vse bolj v naravoslovne in dru\xc5\xbebene vede in manj osredoto\xc4\x8den na kanonsko pravo in teologijo._NEWLINE_V \xc4\x8dasu francoske invazije, v bitki pri Salamanci (1808-1813), je bilo uni\xc4\x8denih mnogo univerzitetnih poslpij. Kar je ostalo od njihovih knji\xc5\xbenic (del teh je bil preseljen v Kraljevo pala\xc4\x8do, saj so bile \xc5\xa1ole zaprte do leta 1780), je bilo izropano. Leta 1852 je univerza izgubila status pape\xc5\xa1ke univerze, pri odobritvi kraljeve odredbe z dne 21. maja, ki zatre svojih dve cerkveni fakulteti (teologijo in kanonsko pravo)._NEWLINE_Po Na\xc4\x8drtu Pidal leta 1845 je univerza izgubila mo\xc5\xbenost izdaje doktorske stopnje, ki je bila po novem rezervirana izklju\xc4\x8dno za centralni univerzi v Madridu. S tem je Salamanca prenehala igrati vlogo modela univerze, ki je sedaj pripadala Centralnim univerzam v Madridu.\n_START_SECTION_\nObnovitev\n_START_PARAGRAPH_\nUniverza v Salamanci je bila, zaradi svojega zgodovinskega pomena, dober model za za\xc4\x8detek postopka, tako da je vlada mo\xc4\x8dno podpirala priprave na praznovanje sedme stoletnice univerze v \xc5\xa1tudijskem letu 1953-1954, \xc5\xbeeleli so zmanj\xc5\xa1ati politi\xc4\x8dni vpliv na univerzo. _NEWLINE_Od konca aperturisti\xc4\x8dnega procesa leta 1956 do leta 1960 je \xc5\xa1tevilo \xc5\xa1tudentov na Univerzi v Salamanci ostalo razmeroma stalno, med 3.000 in 4.000. Od \xc5\xa1tudijskega leta 1962-1963 je bila stalna rast vpisa, podvojitev v desetih letih pa je dosegla 7.727 \xc5\xa1tudentov v \xc5\xa1tudijskem letu 1972-1973. Pove\xc4\x8dano \xc5\xa1tevilo \xc5\xa1tudentov se ni enakomerno razporedilo po fakultetah, ve\xc4\x8dina \xc5\xa1tudentov se je osredoto\xc4\x8dila na fakultete prava in medicine. Od takrat je Pravna fakulteta izgubljala vpliv v korist Filozofske fakultete, medtem ko je Medicinska fakulteta ohranila svoj prevladujo\xc4\x8di polo\xc5\xbeaj. _NEWLINE_Med letoma 1955 in 1965 se je vpis tujih \xc5\xa1tudentov potrojil ter kasneje vedno bolj nara\xc5\xa1\xc4\x8dal. V povpre\xc4\x8dju je 80,5\xc2\xa0% tujih \xc5\xa1tudentov prihajalo iz Latinske Amerike in \xc5\xa1tudiralo predvsem medicino. 11,4\xc2\xa0% tujih \xc5\xa1tudentov, ki obiskujejo Filozofsko fakulteto, predvsem nadaljevalni te\xc4\x8daj hispanistike, vzdr\xc5\xbeuje tradicijo pou\xc4\x8devanja \xc5\xa1pan\xc5\xa1\xc4\x8dine v Salamanci, ki traja vse leta 1950. Ti \xc5\xa1tudentje so v ve\xc4\x8dini prihajali iz Evrope (Zdru\xc5\xbeenega kraljestva) in Zdru\xc5\xbeenih dr\xc5\xbeav Amerike.\n_START_SECTION_\nOrganizacija\n_START_PARAGRAPH_\nTrenutno je Univerza v Salamanki sestavljena iz \xc5\xa1estnajstih fakultet: Likovna umetnost, Biologija, Znanost, Kmetijske in okoljske znanosti, kemijske znanosti, Dru\xc5\xbebene vede, Pravo, Ekonomija in gospodarstvo, Pedagogika, Farmacija, Filologija, Filozofija, Geografija in Zgodovina, Medicina, Psihologija ter Prevajanje in dokumentacija in pa dveh vi\xc5\xa1jih \xc5\xa1ol: Zdravstvena nega in Fizioterapija._NEWLINE_Poleg tega so na kampusu, ki ga ima Univerza v Salamanci v drugih mestih, Politehnika \xc3\x81vila, Politehnika Zamora, Fakulteta za industrijsko in\xc5\xbeenirstvo Bejar, \xc5\xa1ole za izobra\xc5\xbeevanje in turizem Avila in Vi\xc5\xa1ja pedago\xc5\xa1ka \xc5\xa1ola Zamora._NEWLINE_Univerza v Salamanki ima tudi ve\xc4\x8d raziskovalnih centrov: Evropski dokumentacijski center, Center za raziskovanje bolezni rak, Tehnolo\xc5\xa1ki center oblikovanja in razvoja komunikaciji, Raziskovalni center za tropske bolezni (CIETUS) in mnoga druga.\n_START_SECTION_\nDodiplomski program\n_START_PARAGRAPH_\nUniverza v Salamanci ponuja 74 dodiplomskih programov na razli\xc4\x8dnih podro\xc4\x8djih znanja. Program jezikoslovja nudi u\xc4\x8denje enajstih jezikov (angle\xc5\xa1ki, francoski, nem\xc5\xa1ki, \xc5\xa1panski, portugalski, italijanski, arabski, hebrejski, latinski, starogr\xc5\xa1ki in vzhodnoazijski jeziki) in je eden najpopolnej\xc5\xa1ih programov jezikoslovja v Evropi.\n_START_SECTION_\nPodiplomski \xc5\xa1tudij\n_START_PARAGRAPH_\nNa podiplomskem \xc5\xa1tudiju Univerza ponuja 102 programa, od katerih je 66 magistrskih in 36 doktorskih.\n_START_SECTION_\nDanes\n_START_PARAGRAPH_\nDanes je Univerza v Salamanki pomembno sredi\xc5\xa1\xc4\x8de za \xc5\xa1tudij humanistike, s posebnim poudarkom na jezikovnih \xc5\xa1tudijih, kot tudi na podro\xc4\x8dju prava in ekonomije._NEWLINE_Salamanka \xc4\x8drpa \xc5\xa1tudente iz vse \xc5\xa0panije in celega sveta; je najvi\xc5\xa1je uvr\xc5\xa1\xc4\x8dena univerza v \xc5\xa0paniji, ki temelji na \xc5\xa1tevilu \xc5\xa1tudentov, ki prihajajo iz drugih regij. Prav tako je znana po svojih te\xc4\x8dajih \xc5\xa1pan\xc5\xa1\xc4\x8dine za tuje govorce, ki vsako leto privabljajo ve\xc4\x8d kot dvatiso\xc4\x8d tujih \xc5\xa1tudentov._NEWLINE_V sodelovanju z Univerzo v Cambridgeu je Univerza v Salamanki soustanovitelj Zdru\xc5\xbeenja jezikovnih preizku\xc5\xa1evalcev v Evropi (Alte) leta 1989._NEWLINE_V letu 2018 bo ustanova praznovala osmo stoletnico.'